Zdravstvena njega u kući
<s>Zdravstvena njega u kući je profesionalna zdravstvena skrb koju medicinska sestra pruža pacijentu u njegovom vlastitom domu.</s><s>Spada u primarnu zdravstvenu zaštitu, te je pokriva osnovno zdravstveno osiguranje.</s><s>Često predstavlja nastavak zdravstvene njege bolesnika po otpustu iz bolnice, lječilišta i drugih ustanova.</s><s>Zdravstvena njega u kući obuhvaća sve postupke opće i specijalne njege pacijenata, koje je medicinska sestra ovlaštena provoditi samostalno, a po preporuci pacijentovog izabranog liječnika.</s><s>Podliježe provjeri kvalitete izvršene usluge.</s><s>Usluge koje su obuhvaćene su: 
 zbrinjavanje rana (kirurških, kroničnih, dekubitusa, ulkusa ) – suvremenim podlogama za rane
 pomoć i poduka obitelji kod obavljanja osobne higijene
 prevencija komplikacija uzrokovanih dugotrajnim mirovanjem (dekubitus, kontraktura, tromboza, upala pluća..)
 kupanje nepokretnog ili polupokretnog bolesnika u postelji ili kadi
 toaleta i održavanje stome
 provođenje klizme za čišćenje
 uzimanje materijala za laboratorijske pretrage ( krv, urin, stolica, brisevi...)
 primjena parenteralne terapije uz nadzor liječnika
 kateterizacija mokraćnog mjehura
 primjena lokalne i peroralne terapije
 primjena terapije kisikom
 postavljanje/izmjena nazogastrične sonde, hranjenje sondom
 mjerenje i registracija vitalnih funkcija,
 kontrola razine šećera u krvi i urinu
 palijativna skrb (skrb za umirućeg bolesnika)</s>

<s>Izvori</s>

<s>Zdravstvena zaštita</s>

